钦定古今图书集成/明伦汇编/氏族典/第303卷 > 梁格
## 钦定古今图书集成/明伦汇编/氏族典/第303卷 > 梁格

按《山西通志》：“格字君正，溥季子。嘉靖乙未进士，授济
阳知县。济阳剧而喜讼，格别淑慝，察情伪，惩者旌者
若干，人民安辑而讼遂稀。履亩按籍，得隐田若干万
亩，劳来不怠，至复业者若干百户。罢无名之税，定宾
旅之式，供梓宫，戢阉寺之横白，禹城久滞之冤，自奉
贬损，纤毫不取于下。先后荐十三疏，升南兵科给事”
中。至平阳，闻母讣，擗踊逾节，遂婴疾。逾年卒。著有《窥
易集》《四书古义补》及《定斋存稿》。